burgasdotpro/wikipedia huggingface dataset:
Tance z Galanty

Tance z Galanty () je orchestrálna suita Zoltána Kodálya z roku 1933.
História.
Skladba vznikla na objednávku k 80. výročiu Budapeštianskej filharmónie. Vychádza z ľudovej hudby z Galanty, kde Kodály niekoľko rokov žil. Skladateľ poznamenal: „V tom čase existovala známa cigánska kapela... Tá bola prvým „orchestrálnym“ zvukom, ktorý sa mi dostal do uší za mladi... Vo Viedni vyšlo okolo 1800 kníh maďarských tancov, z ktorých jedna obsahovala hudbu „od rôznych Cigánov z Galanty“... prevzal som hlavné námety z týchto starých publikácií.“
Väčšina použitých skladieb bola vo verbunkovom štýle (verbovačka) – pôvodne hraná ako vojenská regrútska hudba, ktorá sa však vžila do maďarskej ľudovej tradície na začiatku 19. storočia. Kodály videl skladbu ako pokračovanie jeho klavírnej suity z roku 1927 (orchestrálne prevedenie 1930) "Tance z Marosszéku" ().
Hudba.
"Tance z Galanty" sú rozdelené do piatich sekcií, ktoré spolu trvajú približne 16 minút. Partitúra je pre dve flauty, pikolu, dva hoboje, dva klarinety v A, dva fagoty, štyri rohy, dve trúbky, tympany, triangel, zvonkohru, malý bubon a sláčikový orchester. Zvlášť výrazný je klarinet, ktorý predstavuje tradičné tárogató (druh jednojazýčkového nástroja).
Skladba pripomína štruktúru tradičnej hudby "verbunk": Začína pomalým úvodom prechádzajúcim do klarinetového sóla a časti "andante maestoso", po ktorej nasledujú štyri rýchle tanečné sekcie. Rýchlejšie sekcie majú charakteristický synkopický rytmus.
Lipského lipy

Lipského lipy sú dve lipy malolisté, ktoré sa nachádzajú v Trenčianskych Stankovciach, katastrálne územie Sedličná. Sú chránené od 21. augusta 1984 nariadením ONV v Trenčíne pre „vedecko-výskumný, náučný a kultúrno-výchovný význam“. Spravuje ich Správa CHKO Biele Karpaty.
Základné údaje.
Lipy sú umiestnené „Nad rodinnou hrobkou r.Maxonových“.
Kilhov

Kilhov () je vrch v Revúckej vrchovine, krajinnom celku Slovenského rudohoria. Leží nad obcou Hanková, približne juhozápadne od Dobšinej.
Poloha.
Nachádza sa v severovýchodnej časti pohoria, v geomorfologickom podcelku Dobšinské predhorie. Leží v Košickom kraji, v okrese Rožňava a zasahuje na katastrálne územie obcí Rejdová a Hanková. Najbližšími sídlami sú severne situovaná Rejdová, severovýchodne sa nachádza Vyšná Slaná, východne Brdárka, juhovýchodne Hanková a juhozápadne Čierna Lehota.
Opis.
Kilhov leží na západnom okraji Dobšinského predhoria, v hrebeni, ktorý vedie z mohutnej Stolice () východným smerom cez Príslop () na Veľký Radzim () a Bučinu (). Severne sa nachádza Dobšinský kopec (), Vincovka (), Čierna hora (), Skálie (), Buchvald () a Trsteník (), západne Kyprov (), Stolica () a Grúň (), južne Príslop (), Ostrý vrch (), Magura (), Hrádok () a Ždiar () a východne Turecká (), Bučina (), Spúšťadlo (), Malý () a Veľký Radzim () a Babiná (). Masív patrí do povodia rieky Slaná, kde voda zo severnej časti hrebeňa odteká Žolíkovským potokom, z južných svahov ju odvádza Kotelnica a Hankovský potok. Vrcholom vedie značený turistický chodník. 
Výhľady.
Vrchol pokrýva súvislý, miestami riedky lesný porast, ktorý umožňuje len obmedzený rozhľad. Z vhodných lokalít je možné vidieť okolité vrcholy pohoria, no tiež Volovské vrchy, Spišsko-gemerský kras a Stolické vrchy.
Populizmus (politika)

Populizmus je termín používaný v politológii, ktorý v širšom zmysle znamená dbanie na a podporu potrieb obyčajných ľudí. Termín býva považovaný za príliš vágny a na jeho presnej definícii sa odborníci nezhodujú. Pôvodne označoval prívržencov americkej ľavicovej politickej strany s názvom People's Party, ktorá bojovala za agrárnu reformu, priamu demokraciu, progresívnu daň a pod., no v dnešnej dobe sa používa na označenie širšieho spektra politických programov. Niektorí považujú populizmus za samostatnú politickú ideológiu, iní iba za politickú stratégiu, ktorou politici navábia ľudí na svoj program. Napriek nejasnej definícii, väčšina odborníkov sa zhoduje, že jadrom populizmu je rozdelenie obyvateľstva na tzv. „obyčajný ľud“ a tzv. „elitu“, preto sa populistami označujú politici, ktorí broja proti establišmentu. Populisti sa snažia zjednotiť „tichú väčšinu“ a zmobilizovať ju proti elitárskemu establišmentu, ktorý vnímajú ako nepriateľa obyčajného ľudu. Rozdiel medzi ľudom a elitou je morálny a nie situačný, t.j. aj po zvolení do funkcie populistickí politici naďalej bojujú proti elite a nestávajú sa súčasťou establišmentu. Populisti môžu mať aj demokratické, aj autoritárske tendencie, môžu byť aj ľavicoví, aj pravicoví. Ľavicoví populisti zvyknú s populizmom spájať elementy socializmu, pravicoví populisti zvyknú kritizovať veľké korporácie, ktoré vidia ako súčasť elity, ktoré podľa nich vďaka svojmu vplyvu ničia konkurenciu, čo sa týka najmä malých podnikov – takže vlastne ničia voľný trh.
Sepsi OSK Sfântu Gheorghe

Asociația Club Sportiv Sepsi OSK Sfântu Gheorghe bežne známy ako Sepsi OSK je rumunský profesionálny futbalový klub, ktorý sídli v meste Sfântu Gheorghe. Tím hráva v najvyššej rumunskej klubovej súťaži Liga I. Sepsi vzniklo v roku 2011 a domáce zápasy hrá na Sepsi Arena s kapacitou 8 400 miest.
História klubu.
Sepsi vzniklo v roku 2011 keď ho založili maďarskí občania László Diószegi a Dávid Kertész. Zvolili červeno-biele farby na počesť futbalových tradícii mesta Sfântu Gheorghe a zvolili názov OSK ako skratku pripomínajúcu zaniknutý klub "Olt Sport Klub". Svoju púť začali v piatej rumunskej lige. 
V sezóne 2016/17 skončili v Liga II na druhom mieste vďaka čomu sa prvýkrát kvalifikovali do najvyššej rumunskej súťaže Liga I.
V sezónach 2021/22 a 2022/23 klub vyhral Cupa României a dvakrát vyhral aj rumunský superpohár. Od sezóny 2021/22 hráva Sepsi aj v predkolách Konferenčnej ligy UEFA.
Káder mužstva.
Súčasná zostava:
Externé odkazy.
https://sepsiosk.ro/index.php/hu/
Iiro Tarkki

Iiro Tarkki (* 1. júl 1985, Rauma, Fínsko) je bývalý fínsky profesionálny hokejový brankár, ktorý krátko pôsobil v National Hockey League v tíme Anaheim Ducks. Väčšinu kariéry strávil v najvyššej fínskej súťaži Liiga, kde s tímom Oulun Kärpät získal v roku 2015 majstrovský titul.
Kariéra.
Iiro Tarkki bol odchovancom fínskeho juniorského hokeja. Od detstva sa pripravoval na profesionálnu kariéru v tíme Lukko Rauma, kde od roku 2002 až do roku 2006 pôsobil aj v seniorskom tíme.
V najvyššej fínskej súťaži Liiga (s krátkymi prestávkami v nižšej fínskej lige Mestis) pôsobil v dresoch rôznych tímov až do roku 2012, keď s ním vstupný kontrakt podpísal tím NHL - Anaheim Ducks.
V tréningovom kempe si Tarkki získal záujem vedenia a väčšinu sezóny 2011/2012 strávil na „farme“ v American Hockey League v drese tímu Syracuse Crunch. Odchytal až 50 zápasov so ziskom 24 výhier a 92,5% úspešnosťou zákrokov. Napriek tomu sa však Crunch nedostali cez prvé kolo Play-Off Calder Cupu.
V drese Anaheim Ducks dostal Tarkki šancu v jedinom zápase, ktorý síce vyhral, ale pripísal si 70% úspešnosť zákrokov. Po sezóne s ním Anaheim zmluvu nepredĺžil a Tarkki putoval do KHL. Tu strávil dve sezóny v tíme Salavat Julajev CHK. Počas ročníka 2013/2014 sa presunul do švédskej najvyššej súťaže Elitserien, kde nastupoval ako náhradný brankár tímu Linköpings HC.
Posledné dve sezóny v kariére strávil znova vo fínskej Liige, kde nastupoval za tím Oulun Kärpät. Aj tu však pôsobil ako náhradný brankár a napriek zisku majstrovského titulu v roku 2015 (keď sa vo vyraďovacích bojoch dokonca nakrátko stal hlavným brankárom), v roku 2016 ukončil profesionálnu hráčsku kariéru.
Tarkki trikrát reprezentoval Fínsko v prípravných zápasoch pred Majstrovstvami sveta s názvom Euro Hockey Tour (2009, 2010, 2011) a raz zastával pozíciu tretieho brankára priamo na Majstrovstvách sveta (2010) - do bránky sa však nedostal.
Štýl.
Hokejový expert a scout Ulf Andersson napísal o Tarkkim pre web eliteprospects.com, že Tarkki je robustným brankárom bez zjavných slabín. Vyzdvihol jeho schopnosť nepodliehať tlaku a jeho atletické schopnosti. Tarkki bol predstaviteľom známeho brankárskeho štýlu "butterfly (motýlik)".
Rodina.
Tarkkiho starší brat - Tuomas Tarkki bol tiež hokejovým brankárom, ktorý rovnako pôsobil najmä vo fínskej Liige. Z hľadiska úspechov aj dĺžky kariéry bol Tuomas úspešnejší z bratov, avšak narozdiel od Iira v NHL nikdy nedebutoval.
SK Dynamo České Budějovice

Sportovní klub Dynamo České Budějovice, a.s. skrátene SK Dynamo České Budějovice je český profesionálny futbalový klub, ktorý sídli v meste České Budějovice. Tím hráva v najvyššej českej klubovej súťaži . Klub bol založený v roku 1900 a svoje domáce zápasy hráva na futbalovom štadióne Strělecký ostrov. 
História klubu.
Klub bol založený v roku 1899 ako SK České Budějovice. Svoj súčasný názov nosí od roku 2004. Prvýkrát si prvú československú futbalovú ligu vyskúšalo v sezóne 1947/48. Väčšinou však klub pôsobil v nižších súťažiach. Na začiatku 90. rokov sa klub stal tradičným účastníkom prvej ligy a nič na tom nezmenilo ani rozdelenie na českú a slovenskú ligu. 
České Budějovice boli účastníkom prvej sezóny 1. českej futbalovej ligy a v sezóne 1993/94 skončili na šiestom mieste čo je ich najvyššie umiestnenie v prvej lige. Toto umiestnenie dokázali zopakovať aj v sezóne 1996/97. 
Po niekoľkých rokoch v 2. českej futbalovej lige sa Dynamo vrátilo do 1. českej ligy v sezóne 2019/20.
Káder mužstva.
Súčasná zostava:
Externé odkazy.
https://www.dynamocb.cz/
Biela skala (vrch v Revúckej vrchovine)

Biela skala () je vrch v Revúckej vrchovine, krajinnom celku Slovenského rudohoria. Leží nad obcou Hanková, približne juhozápadne od Dobšinej.
Poloha.
Nachádza sa v severovýchodnej časti pohoria, v geomorfologickom podcelku Hrádok. Leží v Košickom kraji, v okrese Rožňava a zasahuje na katastrálne územie obcí Slavošovce a Hanková. Najbližším sídlom je východne situovaná Hanková, juhovýchodne sa nachádza Markuška, južne Slavošovce a Čierna Lehota, severne Rejdová a Vyšná Slaná a východne Brdárka.
Opis.
Biela skala leží na severovýchodnom okraji podcelku Hrádok, v hrebeni, ktorý vedie z mohutnej Stolice () východným smerom cez Príslop () a odtiaľ pokračuje juhovýchodne na vrch Hriadky (). Východne sa nachádza Malý () a Veľký Radzim (), Spúšťadlo (), Bučina (), Ždiar () a Turecká (), južne Vysoká hora (), Hriadky (), Hrádok (), Magura (), Ostrý vrch () a Biela skala (), západne Kohút (), Pavlova hora (), Skalka (), Stolica (), Grúň () a Príslop () a severne Pálenisko (), Trsteník (), Buchvald (), Skálie (), Kilhov () a Čierna hora (). Masív patrí do povodia rieky Slaná, kde voda zo západnej časti odteká Židlovským potokom do Štítnika, vodu z východných odvádza Paškov potok do Hankovského potoka. Na vrchol nevedie značený turistický chodník. 
Výhľady.
Vrchol pokrýva nesúvislý riedky lesný porast, ktorý umožňuje rozhľad. Z vhodných častí je tak možné vidieť okolité vrcholy pohoria, no tiež Volovské vrchy, Spišsko-gemerský kras a Stolické vrchy.
Prístup.
Na vrchol nevedie značená turistická trasa, no blízkym sedlom vedie žltý turistický chodník zo Slavošoviec do sedla Olochova jama. Staršie mapy trasujú značený chodník hrebeňom popod Hriadky () a cez vrchol Bielej skaly.
Akvatlon

Akvatlon sú multišportové preteky pozostávajúce z plávania a behu. Pretekári absolvujú plávanie, po ktorom ihneď nasleduje beh na rôzne vzdialenosti. Športovci súťažia o najrýchlejšie celkové dokončenie trate.
Akvatlon patrí do rodiny vytrvalostných multišportových pretekov, ktoré si získali obľubu od triatlonu a rôznych nezávislých pretekov v druhej polovici 20. storočia. Moderný akvatlon je považovaný za disciplínu triatlonu, pretože štandardné preteky zahŕňajú rovnaké vzdialenosti ako triatlon, ale bez cyklistickej časti. Šport ako taký riadi Medzinárodná triatlonová únia, ktorá každoročne organizuje majstrovstvá sveta.
História.
Dátum vzniku akvatlonu je ťažké určiť, pretože ide o kombináciu plávania a behu, ktoré majú pôvod už dávno v histórií. Moderné korene akvatlonu možno vystopovať k pretekom v Austrálii v 50. rokoch 20. storočia. Preteky pozostávali z behu po pláži, plávaniu na mori okolo bóje a naspäť a opätovnom behu po pláži. V šesťdesiatych rokoch sa táto myšlienka rozšírila do Kalifornie v Spojených štátoch a stala sa populárnou medzi bežcami a plavcami. USA Triathlon tvrdí, že prvým akvatlonovým podujatím v USA boli preteky v San Diegu v roku 1971.
Prehľad.
Akvatlon vo všeobecnosti kopíruje triatlonové vzdialenosti, no aj tu môže existovať variabilita. Pláva sa zväčša na otvorenej vode, ale existujú aj bazénové šprinty/superšprinty.
Štandardné vzdialenosti International Triathlon Union pre „teplú vodu“ sú 2,5 km beh následne 1000 metrov plávanie a ďalší 2,5 km beh.
Ak je teplota vody nižšia ako 22 °C potom sú preteky s povinným neoprénom a pláva sa 1000 m a beží sa 5 km.
„Dlhé trate“ pozostávajú z 2000 m plávania a 10 km behu. Ak je teplota vody nízka (okolo 16 °C), potom môže byť trať skrátená, prípadne môžu byť preteky kompletne zrušené. Ďalším športom odvodeným od triatlonu je duatlon, ktorý kombinuje cyklistiku a beh.
Podujatia.
Majstrovstvá sveta v akvatlone ITU sa konajú každoročne od roku 1998. Slovenský triatlonista Richard Varga je štvornásobným majstrom sveta v akvatlone. V roku 2021 sa na treťom mieste na Majstrovstvách sveta umiestnila Margaréta Vráblová.
Tipos extraliga 2023/2024

Tipos extraliga 2023/2024 bola 31. sezóna najvyššej klubovej súťaže v ľadovom hokeji na Slovensku. Začala sa 15. septembra 2023 a skončila 24. apríla 2024. Riadiacim orgánom súťaže bol Slovenský zväz ľadového hokeja. 
Po výhre hokejovej ligy 2022/23 z nej do extraligy postúpilo HC 19 Humenné. Základnú časť vyhral s 94 bodmi HK Poprad. Majstrami Slovenska v ľadovom hokeji v sezóne 2023/24 sa po druhýkrát stala HK Nitra, ktorá vo finále porazila HK Spišská Nová Ves 4:0.
Extraligové kluby.
V sezóne 2023/2024 hralo 12 regulárnych družstiev, z ktorých najslabšie priamo zostúpilo do nižšej súťaže.
Play-off.
Pavúk.
Kvalifikačné kolo sa hralo na 3 víťazné zápasy.
Predkolo.
Zápasy predkola kvalifikácie na play-off sa začali 11. marca 2024. Jednotlivé série sa hrali na 3 víťazstvá. Tímy hrali podľa miesta, na ktorom sa umiestnili v základnej časti, a to tím na 7. mieste s tímom na 10. mieste a tím na 8. miesto s tímom na 9. mieste. HKM Zvolen odohral päť zápasov, z ktorých tri vyhral, proti HK 32 Liptovský Mikuláš, tak isto ako HK Nitra proti Dukla Trenčín, čím Zvolen a Nitra postúpili z predkola do štvrťfinále play-off.
HKM Zvolen (7.) — MHk 32 Liptovský Mikuláš (10.).
Konečný stav série 3:2 na zápasy pre HKM Zvolen.
HK Nitra (8.) — HK DUKLA Trenčín (9.).
Konečný stav série 3:2 na zápasy pre HK Nitra.
Štvrťfinále.
HK Poprad (1.) – HK Nitra (8.).
Konečný stav série 4:2 na zápasy pre HK Nitra.
HK Dukla Ingema Michalovce (2.) – HKM Zvolen (7.).
Konečný stav série 4:1 na zápasy pre HK Dukla Ingema Michalovce.
HK Spišská Nová Ves (3.) – HC ’05 Banská Bystrica (6.).
Konečný stav série 4:0 na zápasy pre HK Spišská Nová Ves.
HC Košice (4.) – HC SLOVAN Bratislava (5.).
Konečný stav série 4:0 na zápasy pre HC Košice.
Semifinále.
HK Dukla Ingema Michalovce (2.) – HK Nitra (8.).
Konečný stav série 4:2 na zápasy pre HK Nitra.
HK Spišská Nová Ves (3.) – HC Košice (4.).
Konečný stav série 4:3 na zápasy pre HK Spišská Nová Ves.
Finále.
HK Spišská Nová Ves (3.) – HK Nitra (8.).
Konečný stav série 4:0 na zápasy pre HK Nitra.
Slovenská triatlonová únia

Slovenská triatlonová únia (skr. STÚ) je športovou organizáciou podľa § 8 ods. 1 zákona č. 440/2015 Z. z. o športe, ktorá má právnu formu občianskeho združenia. Na území Slovenska plní úlohy národného športového zväzu. Únia je jediným predstaviteľom triatlonu v Slovenskom olympijskom a športovom výbore.
Členstvo v svetových organizáciách.
STÚ je členom troch svetových organizácií
Poslanie Únie.
Vo svojich stanovách slovenská triatlonová únia svoje poslanie opisuje v piatich bodoch:
Slovenský pohár.
Slovenská triatlonová únia je organizátorom Slovenského pohára. Pohár organizuje v šiestich súťažiach a to: Triatlon, kros triatlon a kros duatlon, dlhý triatlon, akvatlon, duatlon a žiacke kategórie.
Sieň slávy STÚ.
Výkonný výbor STÚ na svojom zasadnutí dňa 22. septembra 2012 v Piešťanoch schválil založenie Siene slávy STÚ. Zároveň uviedol prvých dvoch športovcov, ktorí sa významnou mierou pričinili o rozvoj a propagáciu slovenského triatlonu:
KÍ Klaksvík

Klaksvíkar Ítróttarfelag bežne známy ako KÍ Klaksvík je faerský futbalový klub, ktorý sídli v meste Klaksvík. Tím pôsobí v najvyššej faerskej futbalovej súťaži Betrideildin. Svoje domáce zápasy hrá KÍ na štadióne Við Djúpumýrar s kapacitou 2600 miest.
História klubu.
Klub bol založený v roku 1904 a je jedným z najúspešnejších faerských klubov. KÍ bol prvým víťazom faerskej futbalovej ligy v roku 1942. Do roku 1999 bol Klaksvík so 17 titulmi najúspešnejším faerským tímom no neskôr ich predbehol HB Tórshavn. Klaksvík má momentálne 21 titulov v Betrideildin a šesťkrát vyhral faerský pohár.
Klaksvík si zahral aj v predkolách európskych súťaží. V sezóne 2020/21 sa dostal do 4. predkola Európskej ligy UEFA. V sezóne 2023/24 si klub postupom do 3. predkola Ligy majstrov UEFA zaistil skupinovú fázu niektorej z európskych súťaží ako prvý klub z Faerských ostrovov. Po následnom vypadnutí s Molde v 3. predkole Ligy majstrov a prehre s Tiraspolom v 4. predkole Európskej ligy klub vstúpil do skupinovej fázy Európskej konferenčnej ligy.
Klaksvík v európskych súťažiach.
zdroj: kassiesa.net
Káder mužstva.
Súčasná zostava:
Caoimhín Kelleher

Caoimhín Odhran Kelleher (* 23. november 1998, Cork, Írsko) je írsky profesionálny futbalový brankár, ktorý chytá za anglický klub Liverpool FC a za írsky národný tím.
Klubová kariéra.
Kelleher sa pripojil do akadémie Liverpoolu v lete 2015 z írskeho klubu Ringmahon Rangers.
V auguste 2018 podpísal s klubom nový kontrakt. Dňa 1. júna 2019 vyhral s klubom Ligu majstrov, keď Liverpool porazil vo finále Tottenham Hotspur. Kelleher bol v zápase na lavičke náhradníkov. Stal sa tak 12. írskym futbalistom, ktorému sa to podarilo.
Na lavičke bol aj o dva mesiace neskôr, keď sa Liverpool radoval z víťazstva v Superpohári UEFA, v ktorom porazil londýnsku Chelsea. V drese Liverpoolu debutoval 25. septembra 2019, a to v treťom kole EFL Cupu proti Milton Keynes Dons pri výhre 2:0.
1. decembra 2020 odchytal svoj prvý zápas v Lige majstrov pri výhre 1:0 proti holandskému Ajaxu si udržal čisté konto. O päť dní neskôr sa objavil aj v základnej zostave ligového zápasu proti Wolverhamptonu Wanderers.
24. júna 2021 podpísal Kelleher nový kontrakt s klubom do roku 2026. 27. februára 2022 odchytal celý zápas finále EFL Cupu proti Chelsea, ktorý skončil 0:0 po predĺžení. Nasledoval penaltový rozstrel, v ktorom penaltu premenilo všetkých 20 hráčov z poľa, a tak prišiel rad na brankára. Kelleher svoj kop premenil, naopak brankár Chelsea Kepa Arrizabalaga bránku vysoko prestrelil, a tak sa z trofeje radoval Liverpool.
27. februára 2022 Kelleher štartoval vo finále EFL Cupu 2022 a strelil rozhodujúcu penaltu pri výhre v penaltovom rozstrele 11:10 proti Chelsea.
27. septembra 2023 hral Kelleher pri víťazstve Liveproolu 3-1 proti Leicesteru City v EFL Cupe 2023/24 a posledných 12 minút zápasu nosil kapitánsku pásku, keď bol striedaný kapitán Curtis Jones.
Reprezentačná kariéra.
Kelleher debutoval v reprezentačnom drese 8. júna 2021, keď odohral druhý polčas bezgólovej remízy proti Maďarsku.
Štatistiky.
Klubové.
"K 30. októbru 2023"
Reprezentačné.
"K 22. marec 2023"
Turystyczna (ulica v Lubline)

Ulica Turystyczna () je ulica v meste Lublin vo východnom Poľsku. Začína sa na križovatke ulíc Mełgiewskej a Emmanuela Grafa (na rozhraní štvrtí Kalinowszczyzna, Tatary a Hajdów-Zadębie) a vedie k hranici mesta do obce Wólka. Je dlhá 3 km a vedie pozdĺž rieky Bystrzyca, najväčšej rieky v Lubline. Nadväzuje na cestu prvej triedy č. 82 vedúcu do mesta Włodawa a križuje ju železničná trať Łuków–Lublin, na ktorej bola v roku 2013 vybudovaná železničná zastávka Lublin Zadębie priamo pri železničnom priecestí.
Ulica Turystyczna slúži predovšetkým ako dopravná tepna a obchodná zóna, nachádza sa tu bývalý hostinec Budzyń, hypermarket E.Leclerc, autorizovaná predajňa automobilov Ford alebo sídlo Správy ciest Lublinského vojvodstva.
Mestská doprava.
Po ulici Turystyczna premávajú nasledujúce autobusové linky lublinskej MHD:
Panserraikos F.C.

Panserraikos Football Club je grécky profesionálny futbalový klub, ktorý sídli v meste Serres. Tím pôsobí v najvyššej gréckej klubovej súťaži (Grécka Superliga). Klub vznikol v roku 1964 a svoje domáce zápasy hráva na štadióne Serres Municipal Stadium.
História klubu.
Klub vznikol v roku 1964 po zlúčení dvoch mestských klubov Apollon a Iraklis. Panserraikos začal v druhej gréckej lige a hneď v prvej sezóne ju vyhral a postúpil Grécka superligy. V gréckej superlige bol Panserraikos do roku 1992 pravidelným účastníkom. Neskôr sa klub pohyboval v druhej a párkrát zostúpil aj do tretej gréckej ligy. Do prvej gréckej ligy sa vrátili až v sezóne 2008/09. V sezóne 2018/19 Panserraikos zostúpil až do štvrtej gréckej ligy. 
V sezóne 2022/23 vyhral Panserraikos hneď na prvý pokus druhú grécku ligu a po dvanástich rokoch sa klub vrátil do gréckej superligy.
Káder mužstva.
Súčasná zostava:
 
Externé odkazy.
https://panserraikosfc.gr/
Sarah Carterová

Sarah Carterová (* 30. október 1980, Toronto, Ontário, Kanada) je kanadsko-americká herečka a speváčka, známa z televíznych seriálov "Smallville" (2004-2005), "Shark" (2006-2008) a "Falling Skies" (2011-2015).
Detstvo a mladosť.
Carterová sa narodila v Toronte a vyrastala vo Winnipegu v štáte Manitoba. Navštevovala prestížny Royal Winnipeg Ballet.
Po ukončení strednej školy sa presťahovala do Švajčiarska, kde jeden rok študovala výtvarné umenie na Neuchâtel Junior College. Následne navštevovala Ryerson Theatre School v Toronte. V určitom okamihu si Carterová vzala voľno od herectva, strávila čas v Indii a na Kube, kde pracovala v sirotinci.
Kariéra.
Herectvo.
Carterova spočiatku hosťovala vo viacerých televíznych seriáloch, v menších rolách. Menšiu rolu získala aj vo filme "Nezvratný osud 2". V roku 2004 až 2005 sa objavila v troch epizódach televízneho seriálu "Smallville." Jej postava v televíznom seriály získala obľubu seriálových fanúšikov. V roku 2006 stvárnila postavu Helen vo filme "", kde hrala po boku herečiek Holly Wallace, Devon Aoki a Jaime Pressly. V rokoch 2006 až 2008 účinkovala v televíznom seriály "Shark". Od roku 2011 do roku 2015 bola pravidelnou súčasťou hereckého obsadenia televízneho seriálu "Falling Skies". Za svoj herecký výkon v televíznom seriály bola dvakrát nominovaná na ocenenie Saturn Awards. V roku 2022 obdržala ocenenie na Filmovom festivale Tribecca za jej režijný debut "In Her Name", v ktorom zároveň aj účinkovala. V roku 2023 si zahrá po boku herca Douga Jonesa vo filme "Nosferatu".
Hudba.
Carterová vydala sólový album "Before Three" v decembri 2009. Je súčasťou dua SanguinDrake, založeného v roku 2010. K decembru 2012 skupina zverejnila na svojej webovej stránke štyri videoklipy, ktoré si sama vyrobila. 12. mája 2012 vydali SanguinDrake svoj prvý album "Pretty Tricks".
Súkromný život.
19. júna 2011 bola Carterová jednou z tridsiatich piatich horolezcov, ktorí zdolali Mount Shasta, aby získali peniaze pre fond na boj proti rakovine prsníka, ktorého je hovorkyňou. Tiež sa vydala na cestu po West Coast Trail.
Od roku 2014 je vydatá za Kevina Bartha, s ktorým má dcéru, narodenú v roku 2017.
Apache OpenOffice

Apache OpenOffice (AOO) je open source kancelársky softvérový balík. Je to jeden z následníckych projektov OpenOffice.org, rovnako ako LibreOffice a NeoOffice. Obsahuje textový procesor (Writer), tabuľkový procesor (Calc), prezentačnú aplikáciu (Impress), kresliacu aplikáciu (Draw), editor vzorcov (Math) a aplikáciu na správu databázy (Base). Je vyvinutý pre Linux, macOS a Windows a je distribuovaný pod licenciou Apache-2.0.
Predvolený formát súboru Apache OpenOffice je formát OpenDocument. Dokáže tiež čítať a zapisovať širokú škálu iných formátov súborov, pričom osobitná pozornosť sa venuje tým z balíka Microsoft Office – hoci na rozdiel od LibreOffice nemôže ukladať dokumenty vo formátoch Office Open XML od Microsoftu po roku 2007, ale iba ich importovať.
St. Louis City SC

St. Louis City SC je americký profesionálny futbalový klub z mesta St. Louis v Missouri. Klub hráva v Major League Soccer ako člen Západnej konferencie kde súťaží od roku 2023 ako expanzívny tím. Klub vznikol v roku 2019 a svoje domáce zápasy hráva na CityPark s kapacitou 22 423.
História klubu.
Futbal má v St. Louis pevnú históriu či už na profesionálnej alebo amatérskej úrovni už viac ako storočie. V roku 2007 sa St. Louis považovalo za možnú destináciu pre klub Real Salt Lake po tom, čo zakladateľ klubu vyhlásil že predá klub, pokiaľ sa nepostaví nový štadión.
Koncom roka 2014 mesto oznámilo plány na nový štadión, ktorý bude hostiť americký futbal aj futbal. V roku 2017 začala MLS uvažovať o rozšírení ligy o klub v St. Louis počnúc rokom 2020.
18. apríla 2019 MLS oznámila plány na rozšírenie na 30 tímov, v tom čase mala MLS 27 tímov. Medzi záujemcami o expanziu bol okrem klubu v St. Louis aj zo Sacramenta.
20. augusta 2019 MLS oznámila, že schválila St. Louis ako 28. franšízu ligy, pričom sa očakával ich vstup do MLS v roku 2022. Vlastníkom klubu sa stala Carolyn Kindle, prezidentka Enterprise Holdings Foundation a členky rodiny Taylorovcov. Klub sa stal prvým tímom v MLS ktorého vlastníkom je žena.
Dňa 5. januára 2022 sa prvým trénerom klubu stal bývalý juhoafrický reprezentant Bradley Carnell.
Dňa 25. februára 2023 klub odohral svoj prvý zápas v Major League Soccer keď vyhral 3:2 nad Austinom.
Dňa 4. marca odohral klub svoj prvý domáci zápas v MLS. Pred vypredaným publikom zdolal Charlotte 3:1.
Káder mužstva.
Súčasná zostava:
Saudi PRO League 2023/2024

Saudi PRO League 2023/2024 je 48. sezónou Saudi Professional League od jej založenia v roku 1976.
Titul obhajuje Al-Ittihad. Tímy ktoré postúpili z nižšej súťaže sú: Al-Ahli, Al-Hazem, Al-Okhdood, Al-Riyadh.
Novinky.
Dňa 14. apríla 2022 Saudi FF oznámila, že od sezóny 2023/24 sa počet tímov zvýši na 18. Preto by zo saudskej profesionálnej ligy 2022/23 zostúpili len dva tímy namiesto zvyčajných troch a štyri tímy by postúpili zo saudskej prvej ligy 2022/23.
V júni 2023 získal Verejný investičný fond 75 % podiel v Al-Ahli, Al-Hilal, Al-Ittihad a Al-Nassr.
Zimný štadión Vojtecha Závodského

Zimný štadión Vojtecha Závodského (názov podľa sponzora Niké aréna, predtým "Tipsport aréna", "DOXXbet aréna", "Garmin aréna") je zimný štadión v Žiline. Primárne sa využíva na ľadový hokej. Je to domáci štadión klubu Vlci Žilina. Zimný štadión má kapacitu 5 036 divákov.
Jeho výstavba začala v roku 1958 a bol dostavaný v roku 1961. Je to jeden z najstarších a kapacitne najväčších zimných štadiónov na Slovensku. Štadión dlhodobo nesie pomenovanie po Vojtechovi Závodskom, ktorý patrí k najvýznamnejším osobnostiam žilinskej športovej histórie.
Okrem domácich hokejových zápasov klubu Vlci Žilina a ich mládežníckych kategórií sa tu prevažne v letných mesiacoch konajú aj iné akcie, ako sú napríklad koncerty či iné vystúpenia.
História.
Na mieste zimného štadióna stála prvá umelo vytvorená ľadová plocha už v roku 1948. Domáci klub tu hrával svoje zápasy do roku 1958, kedy začala výstavba zimného štadióna. Zimný štadión bol dokončený začiatkom roka 1961. Slávnostné otvorenie sa uskutočnilo 4. januára 1961, kedy sa mužstvo Dynama Žilina stretlo so švajčiarskym mužstvom Young Sprinters Neuchatel. Architekti Ing. arch. Milan Hodoň a Ing. Ján Dlhopolček navrhli tento štadión tak, aby divákom vo výhľade nezavadzali konštrukčné prvky. Štadión mal po dostavaní kapacitu 6 200 miest, no počas rekonštrukcií sa počet miest znížil na 5 036.
Štadión počas svojej existencie prešiel viacerými väčšími či menšími rekonštrukciami. Prvá výraznejšia rekonštrukcia sa konala v roku 1970. Posledná väčšia rekonštrukcia prebehla v roku 2015, kedy boli zrekonštruované šatne, verejné WC, bola namontovaná nová vzduchotechnika, zosilnila sa konštrukcia strechy, boli namontované nové mantinely, pribudlo nové ozvučenie a sanáciou sa predĺžila životnosť strojovne chladenia ľadovej plochy.
Výstavba tréningovej haly započala v roku 2003. Otvorená bola 21. septembra 2004. Ani túto halu neobišli rekonštrukcie, súčasťou poslednej rekonštrukcie v roku 2015 bola aj výmena verejných WC v tejto hale.
Zaujímavosti.
Zaujímavosťou tohto štadióna je konštrukcia jeho strechy. Strecha je zavesená na tzv. mostovej konštrukcii, ktorá drží celú váhu strechy. Vďaka tejto konštrukcii nemusia byť v interiéri štadióna žiadne nosné prvky, ktoré by obmedzovali výhľad divákov na ľadovú plochu.
Homôľka (vrch v Revúckej vrchovine)

Homôľka () je vrch v Revúckej vrchovine, krajinnom celku Slovenského rudohoria. Leží nad obcou Slavošovce, približne východne od Revúcej. Masívom prechádza Tunel pod Homôľkou.
Poloha.
Nachádza sa vo východnej časti pohoria, v geomorfologickom podcelku Hrádok. Leží na hranici Košického a Banskobystrického kraja a okresov Rožňava a Revúca a zasahuje na katastrálne územie obcí Slavošovce a Magnezitovce. Najbližšími sídlami sú severne situovaná Čierna Lehota, severovýchodne ležiace Slavošovce a východne Rochovce a Ochtiná, juhozápadne sa nachádzajú Magnezitovce, Chyžné a Revúcka Lehota.
Opis.
Homôľka leží v hrebeni, ktorý vedie z mohutného Kohúta () juhovýchodným smerom cez Bielu skalu () na Maguru () a Hrádok (). Severne sa nachádza Skalka (), Príslop (), Hriadky () a Veľký Radzim (), východne Vysoká hora (), Dúbrava (), Repisko () a Turecká (), južne Hrádok (), Magura (), Veľká šteť (), Dúbrava () a Železník () a západne Skalica (), Dachov diel (), Ostrý vrch (), Malý Kohút (), Kohút () a Biela skala (). Masív patrí do povodia rieky Slaná; severné svahy odvodňuje do riečky Štítnik Rejdársky potok, voda z južných odteká Mníšanským potokom do riečky Muráň. Vrchol traverzuje značený turistický chodník. Masívom Homôľky prechádza Tunel pod Homôľkou, ktorým bola plánovaná železničná spojka, prepájajúca úseky trate Plešivec – Slavošovce a Plešivec – Revúca – Muráň. Využívaný je ako cyklotunel.
Výhľady.
Vrchol pokrýva nesúvislý lesný porast, ktorý umožňuje rozhľad. Pri vhodných podmienkach je možné vidieť okolité vrcholy pohoria, Stolické vrchy, Spišsko-gemerský kras, Volovské vrchy a prihraničné vrchy v severnom Maďarsku.
Ben Doak

Ben Gannon Doak (* 11. november 2005, Dalry, Škótsko) je škótsky profesionálny futbalista, ktorý hrá ako krídelník za klub Liverpool, ktorý pôsobí v Premier League.
Klubová kariéra.
Doak začal svoju kariéru v rodnom klube Dalry Rovers. Následne prestúpil do Ayr United a potom do Celticu. 26. decembra 2021, keď mal Doak 16 rokov, bol na lavičke pri víťazstve Celticu 3:1 vonku proti St Johnstone. 29. januára 2022 debutoval v Celticu, keď nastúpil ako náhradník v 68. minúte pri víťazstve 1:0 v škótskej Premiership proti Dundee United.
Liverpool.
Sezóna 2022/23.
Doak podpísal zmluvu s Liverpoolom v marci 2022, pričom Celtic mal za tento prestup obdržať poplatok vo výške 600 000 libier. 9. novembra 2022 debutoval Doak za Liverpool, keď nastúpil ako náhradník na 74. minúte pri výhre v penaltovom rozstrele 3:2 proti Derby County v treťom kole EFL Cupu 2022/23 na Anfielde. O päť dní neskôr podpísal svoju prvú profesionálnu zmluvu s Liverpoolom, keď dosiahol vek 17 rokov. Doak debutoval v lige za Liverpool 26. decembra víťazstvom 3:1 nad Aston Villou a stal sa najmladším škótskym hráčom, ktorý sa predstavil v Premier League.
Sezóna 2023/24.
30. júla 2023 strelil Doak svoj prvý seniorský gól za Liverpool v prípravnom zápase proti Leicester City, pričom jeho tím vyhral zápas na singapurskom národnom štadióne 4:0.
Reprezentačná kariéra.
2. septembra 2021, po tom, čo predtým reprezentoval hráčov do 16 rokov, debutoval Doak za Škótsko U17 a skóroval v remíze 1:1 proti Walesu. Pomohol tímu do 17 rokov kvalifikovať sa na Majstrovstvá Európy hráčov do 17 rokov 2022, ale turnaj vynechal pre zranenie.
Doak bol prvýkrát zaradený do zostavy do 21 rokov v septembri 2022 vo veku 16 rokov. Debutoval ako náhradník 22. septembra 2022 proti Severnému Írsku a skóroval v priebehu siedmich minút; vďaka tomu sa stal vôbec najmladším strelcom škótskeho tímu do 21 rokov.
Osobný život.
Jeho starý otec Martin Doak bol tiež futbalistom, hral za Greenock Morton FC (viac ako 300 zápasov). 
Kariérne štatistiky.
Ku dňu 13. august 2023
Leagues Cup

Leagues Cup je futbalová súťaž medzi klubmi Major League Soccer a Liga MX v Severnej Amerike. Turnaj sa hrá v USA a v Kanade. Prvý ročník sa hral v roku 2019 a turnaja sa zúčastnili štyri tímy z každej ligy.
V roku 2023 bol Leagues Cup rozšírený o všetky tímy MLS a Liga MX a teraz funguje ako regionálny turnaj pre tieto ligy. Tri najlepšie tímy sa kvalifikujú na Pohár majstrov CONCACAF.
Vznik turnaja.
Kluby Major League Soccer a Liga MX hrali predtým v severoamerickej superlige, ktorá sa hrala v rokoch 2007 až 2010. Tímy sa stretávali aj v Lige majstrov CONCACAF kde dominujú zväčša mexické tímy. Po oznámení nového partnerstva medzi MLS a Liga MX v marci 2018 vytvorili tieto ligy Campeones Cup, jednozápasový turnaj medzi víťazom MLS a Liga MX.
Leagues Cup bol schválený 29. marca 2019. Prvý ročník bol naplánovaný na leto a turnaja sa zúčastnilo osem tímov (štyri z každej ligy). Prvým víťazom tohto turnaja sa stal mexický klub Cruz Azul.
V júli 2019 MLS a Liga MX oznámili že druhého ročníka v roku 2020 sa zúčastní 16 tímov pričom každá liga bude mať 8 účastníkov. Dňa 19. mája 2020 bol druhý ročník turnaja zrušený kvôli pandémii koronavírusu.
Turnaj v lete 2021 mal opäť osem účastníkov. Víťazom druhého ročníka sa stal Club León. Tretie vydanie v roku 2022 sa neuskutočnilo kvôli preťaženiu zápasov z Majstrovstiev sveta v Katare. Ako náhrada bola séria priateľských zápasov v rámci "Leagues Cup Showcase".
Od roku 2023 sa turnaj rozšíri o všetky tímy MLS a Liga MX. Turnaj bude slúžiť aj ako kvalifikácia na Pohár majstrov CONCACAF pre tri najlepšie tímy pričom víťaz turnaja sa kvalifikuje rovno do osemfinále.
Superpohár UEFA 2022

Superpohár UEFA 2022 bol 47. ročníkom európskej klubovej futbalovej súťaže Superpohár UEFA, organizovanej Európskou futbalovou asociáciou UEFA, kedy sa spolu stretávajú víťaz Ligy majstrov a víťaz Európskej ligy.
V zápase proti sebe nastúpil víťaz Ligy majstrov UEFA 2021/22 Real Madrid a víťaz Európskej ligy UEFA 2021/22 Eintracht Frankfurt. Zápas sa odohral dňa 10. augusta 2022 na Olympijskom štadióne v Helsinkách. Predchádzajúci víťaz, tím Chelsea FC sa do zápasu nekvalifikoval a nemohol tak svoje víťazstvo obhajovať.
Účasti v Superpohári UEFA.
"Poznámka": 1 hrubým je označené víťazstvo
Superliga României

Superliga României (doslova "Rumunská superliga") je futbalová klubová súťaž v Rumunsku, ktorú riadi rumunský futbalový zväz. Je to najvyššia rumunská klubová súťaž v ktorej pôsobí 16 tímov od sezóny 2020/21. Najúspešnejším tímom je Steaua Bukurešť, ktorá má 26 titulov.
Bola založená v roku 1909, od roku 1932 do sezóny 2005/06 bola známa ako Divizia A a potom ako Liga I až do sezóny 2021/22. Počnúc sezónou 2022/23 boli národné majstrovstvá "Liga I" premenované na "Superliga României" (Rumunská superliga).
História ligy.
Prvý oficiálny národný futbalový turnaj sa v Rumunsku hral v roku 1909 keď ho založila novovytvorená Rumunska futbalová federácia. Zúčastnili sa ho tri tímy a to CS Olympia Bukurešť, Colentina AC Bukurešť a FC Prahova Ploiești. Prvým víťazom sa stala CS Olympia Bukurešť. Do roku 1921 bol šampionát organizovaný ako pohár.V sezóne 1921/22 bola po prvýkrát vytvorená liga pozostávajúca so siedmich tímov. 
Na začiatku sezóny 2006/07 dostala liga názov "Liga I", predtým sa liga nazývala "Divizia A." Rumunska futbalová federácia takto premenovala aj nižšie rumunské ligy.
Najúspešnejším tímom je Steaua Bukurešť, ktorá získala 26 titulov. Steaua vo svojej histórii zaznamenala úspech aj na európskej scéne keď v sezóne 1985/86 vyhral klub Pohár majstrov európskych krajín (dnešná Liga majstrov). Okrem FCSB zaznamenal menší úspech aj CFR Cluj keď si trikrát zahral skupinovú fázu Ligy majstrov v sezónach 2008/09, 2010/11 a 2012/13.
Rodion Ruslanovič Amirov

Rodion Ruslanovič Amirov (; * 2. október 2001, Salavat, Rusko† 14. august 2023, Mníchov, Nemecko) bol ruský hokejový útočník, odchovanec tímu Salavat Julajev Ufa. Patril medzi veľké hokejové nádeje, v roku 2020 bol draftovaný do NHL v prvom kole tímom Toronto Maple Leafs. Zomrel vo veku 21 rokov na nádor mozgu.
Hokejová kariéra.
Klubová kariéra.
V drese Salavatu Julajev Ufa debutoval v sezóne 2019/20. Väčšinu daného ročníka odohral v lige KHL, na konci ktorého sa dočkal výberu na drafte. Vybralo si ho Toronto Maple Leafs z 15. pozície.
V drese Ufy odohral celú kariéru, ktorú bol nútený prerušiť na jeseň 2021, kedy mu diagnostikovali nádor na mozgu.
Reprezentácia.
Rodion Amirov reprezentoval Rusko na majstrovstvách sveta osemnástok v roku 2019. Na turnaji bol najlepším strelcom svojho tímu, v siedmich zápasoch strelil šesť gólov, a výraznou mierou sa podieľal na zisku strieborných medailí.
Do národného tímu sa vrátil na šampionáte hráčov do dvadsať rokov v 2021. V tíme zastával funkciu asistenta kapitána. V seniorskej reprezentácii sa prvý a posledný raz predstavil v sezóne 2020/21. Zanechal veľmi dobrý prvý dojem, v troch prípravných zápasoch strelil rovnaký počet gólov.
Smrť.
Vo februári 2022 oznámil verejnosti, že mu na mozgu našli nádor a odcestoval do Nemecka, kde podstúpil liečbu. Chorobe podľahol 14. augusta 2023 vo veku nedožitých 21 rokov.
Ligue 1 2022/2023

Ligue 1 2022/2023 bol 85. ročník najvyššej francúzskej futbalovej súťaže. Titul obhajoval Paris Saint-Germain, nováčikmi súťaže boli Toulouse, Ajaccio a Auxerre. Sezóna sa začala 5. augusta 2022 a skončila 3. júna 2023.
Paris Saint-Germain získal 11. titul v klubovej histórii. Do Ligy majstrov UEFA 2023/2024 sa spolu s ním kvalifikovali aj Lens a Marseille. Do Európskej ligy UEFA 2023/2024 sa kvalifikovali Toulouse a Rennes. Do 4. predkola Európskej konferenčnej ligy UEFA 2023/2024 zamieril Lille z 5. miesta tabuľky. Do 2. ligy zostúpili Auxerre, Ajaccio, Troyes a Angers.
Tabuľka.
zdroj: Ligue 1
&lt;br&gt;
&lt;br&gt;
Pavel Mičianik

PhDr. Pavel Mičianik, PhD. M.A. (* 1973, Lučenec) je slovenský historik. Venuje sa vojenským dejinám Slovenska v 20. storočí, kde detailne spracoval konflikt Maďarského kráľovstva s Československou republikou a následne so Slovenským štátom a najmä pôsobenie Slovenskej armády v Sovietskom zväze. V súčasnosti (2023) je výskumný pracovník Filozofickej fakulty Univerzity Mateja Bela v Banskej Bystrici.
Životopis.
Stredoškolské štúdium absolvoval na Gymnázium Boženy Slančíkovej Timravy v Lučenci, zmaturoval v roku 1991. V roku 1997 absolvoval odbor anglický jazyk – história na Fakulte humanitných vied Univerzity Mateja Bela v Banskej Bystrici. V rokoch 19972006 získal hodnosť doktora filozofie v odbore Moderné európske dejiny na Stredoeurópskej univerzite v Budapešti. V roku 2008 ukončil doktorandské štúdium na Katedre histórie na Fakulte humanitných vied Univerzity Mateja Bela v Banskej Bystrici. V roku 2010 mu Slovenská akadémia vied priznala kvalifikačný stupeň IIa - samostatný vedecký pracovník.
Dielo.
Monografie.
Viac ako 1600-stranová štvorzväzková monografia detailne popisujúca pôsobenie Slovenskej armády v Sovietskom zväze:
Železník (813,5 m n. m.)

Železník () je vrch v Revúckej vrchovine, krajinnom celku Slovenského rudohoria. Leží nad obcou Rákoš, približne južne od Revúcej. 
Poloha.
Nachádza sa v strednej časti pohoria, v geomorfologickom podcelku Železnícke predhorie. Leží v Banskobystrickom kraji, v okrese Revúca a zasahuje na katastrálne územie obcí Turčok a Rákoš. Najbližšími sídlami sú západne situovaný Sirk, severovýchodne ležiaci Turčok a južne Rákoš.
Opis.
Železník leží v masíve, od zvyšku pohoria oddeleného na juhozápade údolím rieky Východný Turiec a na severovýchode údolím potoka Turčok. Tvorí dominantu celej strednej časti, ktorá je po ňom pomenovaná. Severne sa nachádza Šramová (), Michalová (), Hlaviny (), Kohút (), Malý Kohút () a Rovná (), východne Ostrý vrch (), Magura (), Hrádok () a Pri javore (), južne Drieňová (), Osek () a Kriváňová () a západne Hraštie (), Domošky () a Tŕstie (). Masív patrí do povodia rieky Slaná a jej čiastkového povodia riečky Turiec. Západnú časť odvodňuje Východný Turiec, južnú a východnú jeho prítok Rákoš. Na vrchol vedie značený turistický chodník. 
Výhľady.
Vrchol pokrýva súvislý lesný porast, ktorý neumožňuje rozhľad. Z lokalít s redšou vegetáciou je možné vidieť okolité vrcholy pohoria, Stolické vrchy, Nízke Tatry, Volovské vrchy a prihraničné vrchy v severnom Maďarsku.
Dm-drogerie markt

dm-drogerie markt (označovaná ako dm) je sieť maloobchodných predajní so sídlom v Karlsruhe v Nemecku, ktorá ponúka drogériu, kozmetiku, ale aj potraviny (zväčša bio potraviny) a nápoje. Reťazec pôsobí v 12 krajinách vrátane Slovenska, kde má 160 predajní. Spoločnosť bola založená v roku 1973, keď otvorila svoju prvú predajňu v meste Karlsruhe. Na Slovensku spoločnosť funguje od roku 1995 a prvá predajňa bola otvorená v Bratislave-Dúbravke.
V oblasti drogérie je dm-drogerie markt najväčším maloobchodným predajcom v Nemecku, ale aj na Slovensku podľa tržieb. 
dm má viac ako 71 620 zamestnancov vo viac ako 3 945 predajniach v 12 európskych krajinách. V 70. rokoch mala dm predajne len v Nemecku a Rakúsku, postupne v 90. rokoch expandovala do Česka, na Slovensko, do Maďarska, do Slovinska a do Chorvátska. V roku 2000 spoločnosť expandovala do Srbska, Bosny a Hercegoviny, Rumunska a Bulharska, v roku 2012 otvorila predajne v Severnom Macedónsku, v roku 2017 expandovala do Talianska a v roku 2022 otvorila svoje prvé predajne v Poľsku.
Superpohár UEFA 2021

Superpohár UEFA 2021 bol 46. ročníkom európskej klubovej futbalovej súťaže Superpohár UEFA, organizovanej Európskou futbalovou asociáciou UEFA, kedy sa spolu stretávajú víťaz Ligy majstrov a víťaz Európskej ligy.
V zápase proti sebe nastúpili víťaz Ligy majstrov UEFA 2020/21 Chelsea FC a víťaz Európskej ligy UEFA 2020/21 Villarreal CF. Zápas sa odohral v 11. augusta 2021 na štadióne Windsor Park v severoírskom Belfaste. Predchádzajúci víťaz Bayern Mníchov sa do zápasu nekvalifikoval a nemohol tak svoje víťazstvo obhajovať.
Stretnutie skončilo víťazstvom anglického celku Chelsea FC 6:5 po penaltách, keď v normálnej hracej dobe aj predĺženie skončilo stretnutie 1:1; Chelsea tak získala svoj druhý Superpohár v histórii.
Účasti v Superpohári UEFA.
"Poznámka": 1 hrubým je označené víťazstvo
Európska liga UEFA 2019/2020

Európska liga UEFA 2019/2020 bola 49. sezónou Európskej ligy UEFA, medzinárodnej futbalovej súťaže, ktorej sa zúčastňujú tímy z členských asociácií UEFA. Kvalifikácia sa konala od 27. júna do 29. august 2019. Hlavná časť Európskej ligy začala 19. septembra a kvôli pandémii COVID-19 skončila až 21. augusta 2020 finálovým zápasom. 
Kvôli pandémii COVID-19 bola vyraďovacia fáza Európskej ligy UEFA 2019/2020 v marci 2020 pozastavená. Play-off pokračovalo až v auguste a zápasy od štvrťfinále po finále sa hrali na jeden zápas pred prázdnymi tribúnami na nemeckých štadiónoch (RheinEnergieStadion, MSV-Arena, Merkur Spiel-Arena, Arena AufSchalke).
Víťazom Európskej ligy UEFA 2019/2020 sa stala Sevilla, ktorá vo finále zdolala Inter Miláno 3:2. Finále sa hralo v Kolíne nad Rýnom na štadióne RheinEnergieStadion.
Účastnícke miesta.
V Európskej lige UEFA 2019/2020 sa zúčastnilo celkovo 213 tímov z 55 členských štátov UEFA. Každá krajina mala pridelený počet miest podľa koeficientov UEFA.
Rebríček UEFA.
Účastnícke miesta pre Európsku ligu UEFA 2019/20 boli rozdelené podľa koeficientu UEFA z roku 2018, do ktorého boli započítané výsledky klubov danej krajiny v európskych pohárových súťažiach od sezóny 2013/2014 do sezóny 2017/2018 vrátane
Kvalifikácia.
1. predkolo.
Zápasy slovenských klubov v 1. predkole.
Levski - Ružomberok
Radnik - Spartak Trnava
Dunajská Streda - Cracovia
2. predkolo.
Sarajevo postúpilo priamo do tretieho predkola Európskej ligy.
Zápasy slovenských klubov v predkolách (Majstrovská časť).
Slovan - Feronikeli
Zápasy slovenských klubov v predkolách (Nemajstrovská časť).
Dunajská Streda - Atromitos
Lokomotiv Plovdiv - Spartak Trnava
3. predkolo.
Zápasy slovenských klubov v predkolách (Majstrovská časť).
Slovan - Dundalk
4. predkolo.
Zápasy slovenských klubov v predkolách (Majstrovská časť).
Slovan - PAOK
Skupinová fáza.
Skupinovú fázu Európskej ligy UEFA 2020/2021 hrá 48 tímov - 21 víťazov zo 4. predkola EL, 9 tímov vyradených v kvalifikácii Ligy majstrov a 18 tímov, ktoré boli zaradené priamo do skupinovej fázy.
Vyraďovacia fáza.
Šestnásťfinále.
Úvodné zápasy sa hrali 20. februára, odvety sa hrali 26., 27., a 28. februára 2020. 
Osemfinále.
Dňa 12. marca sa odohralo šesť z ôsmich zápasov osemfinále Európskej ligy. Zvyšné dva prvé zápasy odložili kvôli pandémii COVID-19. Dňa 17. júna UEFA oznámila, že odvety sa budú hrať 5. a 6. augusta 2020 v štandardnom režime. Zvyšné dva osemfinálové duely sa odohrali na jeden zápas na neutrálnej pôde v Nemecku.
Štvrťfinále.
Zápasy od štvrťfinále sa hrali na jeden zápas na neutrálnej pôde v Nemecku. Zápasy sa hrali 10. a 11. augusta.
Semifinále.
Semifinálové duely sa taktiež hrali na jeden zápas v termíne 16. a 17. augusta.
Finále.
Finálový zápas sa hral na štadióne RheinEnergieStadion v Kolíne nad Rýnom. 
Víťazom Európskej ligy UEFA 2019/2020 sa stala Sevilla.
Externé odkazy.
https://www.uefa.com/uefaeuropaleague/
Joël Matip

Joël André Matip Job (* 8. august 1991 Bochum, Nemecko) je bývalý kamerunský profesionálny futbalista, ktorý naposledy hral za anglický klub Liverpool FC. Medzi rokmi 2010 a 2015 odohral aj 27 stretnutí v drese kamerunskej reprezentácie. Zúčastnil sa Majstrovstiev sveta vo futbale 2014.
Osobný život.
Matip sa narodil v Bochume nemeckej matke a kamerunskému otcovi. Jeho brat Marvin Matip je bývalý futbalista a jeho bratranec Joseph-Désiré Job je taktiež bývalý futbalista.
Úspechy.
Schalke 04
Liverpool
Individuálne
Marcelo Pitaluga

Marcelo de Araújo Pitaluga Filho (* 20. december 2002, Niterói, Brazília) je brazílsky futbalista, ktorý hrá ako brankár za anglický klub Liverpool.
Kariéra.
Pitaluga začal svoju kariéru v brazílskom Fluminense. V roku 2020 podpísal zmluvu s Liverpoolom, ktorý pôsobí v anglickej Premier League. V roku 2022 bol Pitaluga poslaný na hosťovanie do anglického klubu Macclesfield, ktorý pôsobí v ôsmej lige. Za klub odohral 16 ligových zápasov, ale pre zranenie členka sa v novembri vrátil do Liverpoolu.
Drieňovec

Drieňovec môže byť:
Matka Ukrajina

Matka Ukrajina () je monumentálna socha stojaca nad ukrajinským hlavným mestom Kyjevom. Je súčasťou Národného ukrajinského múzea druhej svetovej vojny. So svojou výškou 102 metrov je vyššia než Socha slobody.
História.
Pôvodne mala na mieste sochy stáť dvojica 200 metrov vysokých sôch V. I. Lenina a Josifa Stalina, namiesto nich však bola postavená súčasná socha ako reakcia na pamätník "Matka vlasť volá" v ruskom Volgograde. 
Autorom pomníku bol Jevgenij Vučetič. Stavba začala v roku 1979 a dokončená bola v roku 1981. Kyjevčania sochu pomenovali Viktória Petrovna podľa manželky Leonida Brežneva, od rozpade ZSSR sa oficiálne nazývala Matka Vlasť ().
Po výmene sovietskeho štátneho znaku umiestneného na soche za štátny znak Ukrajiny bola socha premenovaná na "Matka Ukrajina". Výmena znaku na štíte držanom v ľavej ruke postavy začala v júli 2023 a dokončená bola 6. augusta 2023.
Opis.
Socha má výšku 102 metrov a váži 56 ton, je postavená z nehrdzavejúcej ocele. V jednej ruke drží 16 metrov dlhý meč, v druhej 13 metrov dlhý a 8 široký štít s ukrajinským štátnym znakom.